МАҚПАЛ ЖҮНІСОВА: БАСҚА МЕМЛЕКЕТКЕ КЕТІП ҚАЛУЫМ МҮМКІН
"МАҚПАЛ ЖҮНІСОВА: БАСҚА МЕМЛЕКЕТКЕ КЕТІП ҚАЛУЫМ МҮМКІН" | "https://abai.kz/post/42256"
TITLE: МАҚПАЛ ЖҮНІСОВА: БАСҚА МЕМЛЕКЕТКЕ КЕТІП ҚАЛУЫМ МҮМКІН
URL: https://abai.kz/post/42256
META: "МАҚПАЛ ЖҮНІСОВА: БАСҚА МЕМЛЕКЕТКЕ КЕТІП ҚАЛУЫМ МҮМКІН" | "https://abai.kz/post/42256"
DATE: 15.02.2016
AUTHOR(s): Абай-Ақпарат
TOTAL WORDS: 194
TEXT: Қазақтың ерке қызы Мақпал Жүнісова концерттерде бой көрсеткенімен, отандық телеарналардың өзін эфирге шығармайтынына налыды. Қайда барса да, алдынан кесе-көлденең кедергілер шығатын Халық әртісі өз елінен кетуді де ойластырып жүргендей, деп жазады Nur.kz Comode.kz -ке сілтеме жасап. Мақпал Жүнісова сұхбат барысында қызы Мерей аяққа тұрып кеткен соң, елден кетуі мүмкін екенін ашық айтты. Бұған себеп, әншінің өнері отандық арналардан көрсетілмеуінде екен. Жасырмаймын, ондай ойым бар. Өзіңіз де көріп отырсыз, ешқайда шығармайды. Мен қашанғы жылай бермекпін? Оған дейін зейнетке де шығып қалармын. Басқа мемлекетке баруым не болмаса туған жеріме кетіп қалуым мүмкін. Ауылыма барып, бауырларымның жанында тып-тыныш өмір сүргенге не жетсін?”, – деді Мақпал Жүнісова. Әртіске Алматыдағы үлкен үйді ұстап тұрудың өзі оңайға түспейтін көрінеді. Күнделікті үй шаруасына көп қаржы жұмсауына тура келеді. Көлік жүргізе білмейтін әнші қазірде рөлге отыруға мүлдем қорқады. Сол үшін жүргізуші жалдайды. “Бір тиын да жинамаппын. Айтқанымдай, артық ақшам болса, бәрін таратып жүреді екенмін. Бір үйімді сатып, депозитке салсам ба деп енді ойланып отырмын. Бәрі уақыттың еншісінде. Қызым аман-есен мектебін аяқтап, жақсы оқуға түссе деймін. Одан басқа мақсат-мұрат жоқ. Несібемізге қарай бұйырғанын көрерміз. Шақырған жерден қалмай, шақырмаған жерге бармаймын. Жағдайымды жасайтын болса, ән айтуға дайынмын”, – деді Халық әртісі жоспарымен бөлісіп. Nur.kz
